உலகின் மிகப்பெரிய மோட்டார் சைக்கில் கண்காட்சியான மிலான் மோட்டார் ஷோ-வில் ராயல் என்ஃபீல்டு தனது புதிய KX கான்செப்ட் பைக்கை காட்சிப்படுத்தியுள்ளது. சில நாள்களுக்கு முன்பு ட்விட்டரில் இந்த பைக்கின் டீசர் படத்தை வெளியிட்டிருந்தது இந்நிறுவனம். இது பாப்பர் பைக்காக இருக்கலாம் என்று முடிவு செய்திருந்த நிலையில், தற்போது இந்த கான்செப்ட்டை இத்தாலியில் காட்சிப்படுத்தி அசத்தியுள்ளார்கள்.